《青衫》
清代·李士棻

青衫落落首重搔，检点奚囊剩宝刀。霜叶打窗风力紧，冰花团屋月轮高。

诗含正味分清茗，衣怯严寒靠浊醪。香草美人渺何许，一镫相伴读《离骚》。

作者简介：（1821—1885）清四川忠州人，字芋仙。咸丰五年副贡，历任彭泽、南丰、临川知县。后流寓上海。长于律诗。有《天瘦阁诗半》、《天补楼行记》。“诗半”者，盖士棻自谓长于律诗，而不能为古体，故自署其集如此。